કાલાવાડ રોડ થી અંબિકા ટાઉનશીપ સુધીનો 80 ફૂટનો રોડ ખુબજ ખરાબ હાલતમાં છે. આ રોડ પર છેલ્લા 5 વર્ષથી ડામર કરવામાં આવેલ નથી. 6 માસ પહેલા આ રોડ ઉપર સીસી રોડ કરવામાં આવશે તેવી જાહેરાત કરવામાં આવેલ પરંતુ હાલ પણ આ રોડની હાલત સુધરી નથી. અંબિકા ટાઉનશીપમાં આવેલ કસ્તુરી રેસીડન્સી , જીવરાજ પાર્ક, આર્યશ્રી, કસ્તુરી કેસલ, જીવરાજ ફલેટ, શાલીભદ્ર ફ્લેટ વગેરે અનેક સોસાયટી તથા ફ્લેટનાં લોકો તથા અંબિકા ટાઉનશીપની બહાર ભારતનગર, ગોલ રેસીડન્સી વગેરે અનેક લોકો આ રોડનો ઉપયોગ કરે છે. ચોમાસા દરમિયાન લોકોને આ રોડ પર ખુબજ યાતનાઓનો સામનો કરવો પડે છે. વિકાસની ફક્ત વાતો થાય છે. લોકોની ફરિયાદ સાંભળવાનો સમય તંત્ર પાસે નથી. આ રોડ અન્વયે અસંખ્ય વખત રજુઆતો કરવામાં આવી છે પરંતુ તંત્ર તરફથી યોગ્ય કામગીરી કરવામાં આવતી નથી.